Երկրորդ նախագահ Ռոբերտ Քոչարյանը ռուսական «ՌԻԱ Նովոստի» գործակալությանը տված հարցազրույցում հայտնել է, որ մտադիր է Հայաստանում ստեղծել կուսակցություն, հավաքել նոր քաղաքական թիմ, նոր մարդիկ և լցնել այդ առումով ընդդիմադիր դաշտում ձևավորված վակուումը: Հասկանալի է, որ ֆորմալ առումով՝ Քոչարյանը ընդդիմության է լինելու Նիկոլ Փաշինյանին, իսկ ինչ վերաբերում է մյուս քաղաքական ուժերին, ապա վերջիններս Քոչարյանի հայտարարությունից հետո մանևրելու լայն դաշտ են ձեռք բերում: Բանն այն է, որ Քոչրարյանի կուսակցական հայտը ոչ թե քաղաքական դաշտում ակտիվության ազդանշան է, այլ մեսիջ ներքաղաքական դաշտի խաղացողներին: Քոչարյանն իրեն սահմանազատում է այն ուժերից, որոնք տեսականորեն կարող էին դառնալ Երկրորդ նախագահի քաղաքական վերադարձի տրամպլինը: